ประกาศคณะกรรมการวิชาชีพสาขาการแพทย์แผนไทยประกาศคณะกรรมการวิชาชีพสาขาการแพทย์แผนไทยฉบับที่ ๒ (พ.ศ. ๒๕๔๗)เรื่องการประเมินผู้ที่ส่วนราชการรับรองว่าเป็นผู้มีประสบการณ์ด้านการนวดไทยเพื่อขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประเภทการนวดไทย[๑] เพื่อให้การปฏิบัติงานเป็นไปตามประกาศกระทรวงสาธารณสุข(พ.ศ. ๒๕๔๔) เรื่อง การเพิ่มประเภทการนวดไทยในสาขาการแพทย์แผนไทยฉะนั้น อาศัยอำนาจตามความในมาตรา ๓๓ (๑) (ค) และมาตรา ๒๓ (๑๑) แห่งพระราชบัญญัติการประกอบโรคศิลปะ พ.ศ. ๒๕๔๒ และข้อ ๒ และข้อ ๓ตามประกาศกระทรวงสาธารณสุขฉบับดังกล่าวคณะกรรมการวิชาชีพสาขาการแพทย์แผนไทยจึงออกประกาศดังนี้ข้อ ๑คุณสมบัติของผู้มีสิทธิ์เสนอหรือได้รับการเสนอชื่อเป็นผู้มีประสบการณ์ด้านการนวดไทยมีดังต่อไปนี้๑.๑ เป็นบุคคลที่มีสัญชาติไทย๑.๒ มีภูมิลำเนาอยู่ในประเทศไทย๑.๓ มีคุณสมบัติและประสบการณ์อย่างหนึ่งอย่างใดดังต่อไปนี้๑)เป็นผู้ประกอบโรคศิลปะสาขาการแพทย์แผนไทยประเภทเวชกรรมไทยซึ่งมีประสบการณ์ด้านการนวดไทยไม่น้อยกว่า ๑๒ ปี เป็นครูสอนการนวดไทยไม่น้อยกว่า ๗ปี และมีอายุไม่น้อยกว่า ๓๒ ปี หรือ๒)เป็นผู้มีประสบการณ์ด้านการนวดไทยไม่น้อยกว่า ๑๔ ปี เป็นครูสอนการนวดไทยไม่น้อยกว่า๙ ปี และมีอายุไม่น้อยกว่า ๓๗ ปี หรือ๓)เป็นผู้มีประสบการณ์ด้านการนวดไทยไม่น้อยกว่า ๒๐ ปี๑.๔ มีคุณสมบัติและไม่มีลักษณะต้องห้ามตามมาตรา ๓๒ (๓) (๔) (๕) (๖) (๗) แห่งพระราชบัญญัติการประกอบโรคศิลปะ พ.ศ. ๒๕๔๒ข้อ ๒ คุณสมบัติของหน่วยงานที่มีสิทธิ์เสนอชื่อบุคคลเป็นผู้มีประสบการณ์ด้านการนวดไทยมีดังต่อไปนี้๒.๑เป็นองค์กรเอกชนสาธารณประโยชน์ด้านการแพทย์และสาธารณสุข การแพทย์แผนไทยหรือวัฒนธรรมสุขภาพ ที่มีฐานะเป็นองค์กรนิติบุคคล หรือ๒.๒เป็นสถาบันวิชาการในระดับอุดมศึกษาที่มีการเรียนการสอนด้านการแพทย์และสาธารณสุขการแพทย์แผนไทย หรือวัฒนธรรมสุขภาพ หรือ๒.๓เป็นหน่วยงานราชการที่ทำงานด้านการแพทย์และสาธารณสุข การแพทย์แผนไทยหรือวัฒนธรรมสุขภาพข้อ ๓ ให้หน่วยงานตามข้อ ๒เสนอชื่อบุคคลเป็นผู้มีประสบการณ์ด้านการนวดไทยโดยมีเอกสารหลักฐานประกอบการเสนอชื่อ ดังต่อไปนี้๓.๑หนังสือเสนอชื่อบุคคลเป็นผู้มีประสบการณ์ด้านการนวดไทยตามแบบ พท.น. ๒๓.๒ รายงานการศึกษา ประวัติชีวิต ความรู้และบทบาทของบุคคลผู้มีประสบการณ์ด้านการนวดไทย ซึ่งจัดทำโดยหน่วยงานตามข้อ ๒โดยมีเค้าโครงตามเอกสารแนบท้ายประกาศ๓.๓ หนังสือขอให้เสนอชื่อ และแสดงประวัติผลงานและประสบการณ์ของผู้ได้รับการเสนอเป็นผู้มีประสบการณ์ด้านการนวดไทย ตามแบบพท.น. ๑๓.๔ รูปถ่ายหน้าตรง ไม่สวมหมวก ไม่ใส่แว่นตาดำ ขนาด๑ นิ้ว ซึ่งถ่ายไว้ไม่เกิน ๖ เดือน จำนวน ๕ รูป๓.๕ สำเนาทะเบียนบ้าน๓.๖ สำเนาบัตรประจำตัวประชาชน๓.๗ ใบรับรองแพทย์ตามแบบแนบท้ายประกาศ๓.๘ สำเนาหลักฐานการผ่านการศึกษาหรืออบรมการนวดไทย (ถ้ามี)๓.๙ สำเนาหนังสือการจดทะเบียนเป็นองค์กรนิติบุคคล (ในกรณีเป็นหน่วยงานตามข้อ ๒.๑)ข้อ ๔ การยื่นขอการรับรองจากส่วนราชการให้หน่วยงานตามข้อ ๒ ส่งเอกสารตามข้อ๓ ไปยังหน่วยราชการ ดังนี้๔.๑ กรณีต่างจังหวัด ให้ส่งไปที่สำนักงานสาธารณสุขจังหวัด๔.๒ กรณี กรุงเทพมหานคร ให้ส่งไปที่กรมพัฒนาการแพทย์แผนไทยและการแพทย์ทางเลือกข้อ ๕การออกหนังสือรับรองและการส่งหนังสือรับรองของส่วนราชการให้หน่วยราชการตามข้อ ๔ตรวจสอบการเสนอชื่อเพื่อขอการรับรองแล้วเสนอให้ส่วนราชการพิจารณาการออกหนังสือรับรอง ตามแบบ พท.น. ๓ ดังนี้๕.๑ ให้ผู้ว่าราชการจังหวัดพิจารณาการออกหนังสือรับรองในเขตพื้นที่จังหวัด๕.๒ให้อธิบดีกรมพัฒนาการแพทย์แผนไทยและการแพทย์ทางเลือกพิจารณาการออกหนังสือรับรองได้ทั่วราชอาณาจักรให้ส่วนราชการส่งหนังสือรับรองและเอกสารหลักฐานไปที่กองการประกอบโรคศิลปะ กรมสนับสนุนบริการสุขภาพ กระทรวงสาธารณสุข ถนนติวานนท์อำเภอเมือง จังหวัดนนทบุรี ๑๑๐๐๐ เพื่อนำเสนอคณะกรรมการวิชาชีพสาขาการแพทย์แผนไทยข้อ ๖ การประเมินความรู้และจรรยาบรรณคณะกรรมการวิชาชีพสาขาการแพทย์แผนไทยประเมินความรู้และจรรยาบรรณโดยตั้งคณะอนุกรรมการวิชาชีพเพื่อทำหน้าที่ในการประเมินความรู้และจรรยาบรรณของบุคคลที่ได้รับการรับรองจากส่วนราชการทำรายงานและสรุปผลการประเมินเสนอคณะกรรมการวิชาชีพสาขาการแพทย์แผนไทยเพื่อพิจารณาข้อ ๗ คณะกรรมการวิชาชีพสาขาการแพทย์แผนไทยอาจจัดให้มีการฝึกอบรมความรู้และจรรยาบรรณแก่ผู้ผ่านการประเมินแล้วอีกก็ได้ข้อ ๘ หากมีปัญหาการปฏิบัติตามประกาศนี้ให้วินิจฉัยโดยมติของคณะกรรมการวิชาชีพสาขาการแพทย์แผนไทยและให้ถือเป็นที่สุดจึงประกาศมาเพื่อทราบโดยทั่วกันประกาศ ณ วันที่ ๑๓กรกฎาคม พ.ศ. ๒๕๔๗วิชัย โชควิวัฒนประธานคณะกรรมการวิชาชีพสาขาการแพทย์แผนไทย[เอกสารแนบท้าย]๑.หนังสือขอให้เสนอชื่อและแสดงประวัติผลงานและประสบการณ์ของผู้ได้รับการเสนอชื่อเป็นผู้มีประสบการณ์ด้านการนวดไทย (แบบพท.น.๑)๒.หนังสือเสนอชื่อบุคคลเป็นผู้มีประสบการณ์ด้านการนวดไทย (แบบ พท.น.๒)๓.หนังสือรับรองผู้มีประสบการณ์ด้านการนวดไทยโดยส่วนราชการ (แบบ พท.น.๓)(ดูข้อมูลจากภาพกฎหมาย)มยุรี/พิมพ์๒๐ ตุลาคม ๒๕๔๗ศุภสรณ์/ธัญกมล/ตรวจ๒๙ ตุลาคม ๒๕๔๗สุกัญญา/จัดทำ๔ กุมภาพันธ์ ๒๕๕๒โชติกานต์/ปรับปรุง๑๑ พฤศจิกายน ๒๕๕๙[๑] ราชกิจจานุเบกษา เล่ม ๑๒๑/ตอนพิเศษ๘๗ ง/หน้า ๑๑๒/๔ สิงหาคม ๒๕๔๗